יצחק רבינו אלבעלי

הרב יצחק רבינו<ref>כנראה שמו הנכרי. שכן כך מופיע בהסכמת הראשון לציון הרב היר"ח שוודאי לא היה תלמידו, וכן אצל רבני אזמיר ואצל אביו בהסכמתם, וכך מכנה את עצמו בהקדמתו לספרו, וחותם שם: "רבינו יצחק בכמוהר"ר נסים משה אלבעלי ס"ט".</ref> אלבעלי (יצחק אלבעלי השני) (1786 – 16 באוגוסט 1842) היה רב, דיין וראש ישיבה באזמיר. מחבר ספר פרי העץ על מסכת עבודה זרה.

== תולדותיו ==
נולד לרבי נסים משה, בנו של הרב יוסף אלבעלי, בנו של הגאון הרב יצחק אלבעלי (הראשון), מחבר ספר אמר יצחק (אזמיר תרכ״ג).אחותו הייתה סולטאנה, שנישאה לר' יצחק רוסו. לימד בישיבת מגן שאול באזמיר<ref>מתוארת כישיבה "מלאת ספרים מפינה לפינה" בהסכמת רבני אזמיר לספר פרי העץ</ref>, אותה ייסד הגביר גרשון שאול מורינו, שמינהו לראש הישיבה. שימש כדיין בעיר והחליף תשובות עם הרב רפאל יוסף חזן, מחבר ספר חקרי לב<ref>חקרי לב מ"ב יו"ד סימן י', דף מ"ח עמוד ב', דף נ"א עמוד ב'</ref>, שגם הסכים לספרו של הרב יצחק, פרי העץ.

מרן החבי"ף מפליג בשבחו: . היה ידוע כבקי בגדול בש"ס, בברייתות ובתוספתא, עד שרבי חיים דוד חזן כותב עליו ש.

רבי נסים אברהם אשכנזי מעיד עליו שסבל בחייו ממכאובים ומייסורים שונים ובכל זאת לא מש מישיבתו מבוקר עד ערב, והרביץ תורה בתלמידים "והצליח שיצאו רובם ככולם תלמידי חכמים מחוכמים"<ref>דרש אברהם, חלק ב' דרוש ג' למעלת הצדקה</ref>. היה עמיתו בתורה של הרב רחמים אליהו חזן והרב מיכאל יעקב ישראל, עמם נשא ונתן בהלכה<ref>וממשא ומתן זה יצאו הפסקים הנדפסים בספר עיני יצחק</ref> וכן של הרב שלמה חכים, עמו למד ומתורתו מביא בספרו<ref>עיני יצחק דף ג"ן עמוד ב'</ref>.

בי"א באב התר"א פרצה שריפה באזמיר, ורוב כתביו של הרב נשארו בישיבתו שנשרפה ואבדו. מרוב צערו הגדול נפל למשכב עד שנפטר בי' באלול התר"ב (16 באוגוסט 1842)<ref>עיני יצחק, הקדמת המגיהים נכדי המחבר </ref>.

== תלמידיו ==
העמיד תלמידים הרבה, וביניהם הרב שמואל קריספין<ref>רבינו מביא מדבריו בספרו (דף קל"א עמוד א)</ref>, הרב שלמה אשכנזי, מחבר ספר בן שלמה (אזמיר תר"י)<ref>בן שלמה, הסכמת הרב חיים פאלאג'י.</ref>, הרב משה חיים מצליח, מחבר ספר אם הבנים (אזמיר תרל"ג), שהספיד את רבו בתשלום שנתו<ref>אם הבנים פרשת דברים דרוש א' להספד</ref>, והרב אליה אלזראקי<ref>לו סידר דרוש לומר בנישואי אחיו</ref>.

== ספריו ==
שער ספר עיני יצחק לרבי יצחק (מורינו) אלבעלי
*[https://beta.hebrewbooks.org/7553 פרי העץ] (ראשי תיבות - פירוש רבינו<ref>ראו הערה 1</ref> יצחק הלכות עבודת צלמים) (שאלוניקי תקפ"א) - חידושים על גפ"ת מסכת עבודה זרה, שלימד בישיבת מגן שאול. הפרנס ר' גרשון, שהקים את הישיבה ביקש לעלות לארץ ישראל:
 לספרו הסכימו רבני העיר אזמיר, הרב רפאל אשכנזי והרב דוד אמאדו. הספר בנוי כשעורים שהעביר כל דינים וסוגיות מפתח במסכת
* עיני יצחק (אזמיר תרס"ג) על אגדות הש"ס במסכתות ברכות ותענית מתוך חיבור גדול שכתב תוך כדי העברת שעורים בספר עין יעקב, ונשרף עם ישיבתו. בסופו תשובות שהשיב לשואליו ודרושים. כתביו אלה של הרב נמצאו בביתו, שלא נשרף. את הספר ליקט בנו הבכור, הרב יהושע יוסף אלבעלי, וסייעו בהדפסתו נכדיו הרבנים חיים ומשה אלבעלי. ארבעה פסקים בספר<ref>מסימן ב'</ref> הם חלק מפולמוס גדול שהתעורר ברודוס לגבי סכסוך מזונות בין יתומה לאלמנה, בו השתתפו הרב רחמים אליהו חזן והרב מיכאל יעקב ישראל. מדף מ"ג עמוד ב' מופיעה תורת בן הרב המחבר לגבי תשובה ששלח הרב יצחק לרב אברהם אשכנזי<ref>מופיעה גם בספר נחמד למראה חלק ב' דף ל"ז</ref>, וכן העלה מדעתו תשובה שביקש להשיב אביו לרב חיים אברהם גאגין שהקשה על הרב יצחק בספרו מנחה טהורה<ref>דף קכ"ד ע"ד והלאה</ref>, אך לא הספיק עקב חוליו מהשרפה<ref>עיני יצחק דף ן' עמוד א</ref>. הדרושים בספר הם לשבת כלה, נישואין<ref>לרגל נישואי הרב דוד מרדוך בשנת התקע"א, לנישואי אחותו סולטאנה בשנת התקע"ב ודרוש שסידר לתלמידו הרב אליה אלזראקי לומר בנישואי אחיו</ref> והספדים<ref>ביניהם הספד לר' חיים שם טוב אלאוראקי בשנת התקע"ד</ref>. בסוף הספר דרוש שסידר בן המחבר לבן מקדיש הספר לומר על אמו.

בספר אמר יצחק, לסבא רבא של הרב יצחק, הודפסה דרשה מהרב לשבת זכור. בספר יד ימין לרבי מיכאל יעקב ישראל מופיעים פסקים מרבינו.

== קישורים חיצוניים ==
* 
* 

== הערות שוליים ==

קטגוריה:איזמיר: רבנים
קטגוריה:רבנים טורקים
קטגוריה:פרשני התלמוד
קטגוריה:האימפריה העות'מאנית: רבנים
קטגוריה:רבנים: אחרונים
קטגוריה:רבנים ספרדיים
קטגוריה:אגדות תלמודיות
קטגוריה:ראשי ישיבה
קטגוריה:ילידי 1786
קטגוריה:נפטרים ב-1842